Kauno mokslo ir technologijų parkas

Kauno mokslo ir technologijų parkas (KMTP) – viešoji įstaiga, įsikūrusi Kaune, K. Petrausko g. 26. Parkas mieste turi tris padalinius – K. Baršausko g. 59, Studentų g. 65 ir Breslaujos g. 3B.

Parkas įsteigtas 2015 m., sujungus tris parkus: KTU regioninio mokslo parką, Kauno aukštųjų ir informacinių technologijų parką ir Kauno regioninį inovacijų centrą.

Priklauso Pasauliniam inovacijų aljansui WAINOVA.

Daugiausia užsiima informacinių komunikacinių technologijų vystymu – iš 97 bendruomenėje veikusių įmonių 2016 m. šioje srityje darbavosi 35%. Kitos parko įmonės susijusios daugiausiai su inžinerinėmis technologijomis (11%), finansinėmis ir konsultacinėmis paslaugomis (10%), sveikatos technologijomis (7%), taip pat ateities energetika, elektronika, medicinos optinių prietaisų technologijomis (po 5%) bei kitomis sritimis.

 Veiklos pradžia 
Kauno MTP ištakos – 1998 m. KTU Studentų miestelyje Kaune įsteigtas pirmasis verslo inkubatorius Lietuvoje.

 Pasiekimai 
Parko sukurta ir testuojama antreprenerystės ir naujų produktų vystymo programa „Evolut 4.0“ 2018 m. Tarptautinės mokslo ir technologijų parkų asociacijos įvertinta kaip geriausias sprendimas verslui.

 Šaltiniai 

 Nuorodos 

 Oficiali svetainė

Kategorija:Kauno įmonės
Kategorija:Lietuvos mokslo ir technologijų parkai